་པའི་བསྟན་བཅོས་འགྱུར་རོ་འཚལ་གྱི་
དཀར་ཆག་བཞུགས་སོ། །
ཨོཾ་སྭ སྟི་སིདྡྷཾ། རྡོ་རྗེ་ཐེག་པའི་བསྟན་བཅོས་འགྱུར་རོ་འཚལ་གྱི་དཀར་ཆག་གསང་སྔགས་བསྟན་པ་རྒྱས་བྱེད་ཅེས་བྱ་བ། བླ་མ་དང་དཔལ་རྡོ་རྗེ་སེམས་དཔའ་ལ་ཕྱག་འཚལ་ལོ། །འོད་གསལ་ཆོས་སྐུའི་སྤྲིན་ལམ་རབ་ཏུ་ཡངས། །ཟུང་འཇུག་ལོངས་སྐུའི་ཉིན་བྱེད་དཀྱིལ་འཁོར་རྒྱས། །ཕྲིན་ལས་སྤྲུལ་སྐུའི་ཚ་ཟེར་སྟོང་འཕྲོ་བ། །དཔལ་ལྡན་བླ་མ་འོད་སྟོང་བདག་པོར་འདུད། །རྡོ་རྗེ་འཆང་གི་གསུང་རབ་ཟབ་མོའི་དོན། །མཐའ་དྲུག་ཚུལ་བཞིའི་སྦས་དོན་གསལ་མཛད་ནས། །མ་ནོར་ལམ་བཟང་འགྲོ་ལ་སྣང་མཛད་པ། །འཕགས་ཡུལ་མཁས་པའི་དབང་ཕྱུག་ཐམས་ཅད་རྒྱལ། །རབ་འབྱམས་རྒྱུད་དང་འགྲེལ་མང་ཆུ་གཏེར་ལས། །རྣམ་དག་དགོངས་དོན་ཡིད་བཞིན་ནོར་བླངས་ནས། །གངས་ཅན་འགྲོ་བློའི་དབུལ་བ་སེལ་མཛད་པ། །རྗེ་བཙུན་ས་སྐྱ་པ་རྣམས་སྤྱི་བོས་མཆོད། །བདེ་གཤེགས་བསྟན་ལ་བྱ་བ་བྱེད་འདོད་པའི། །སྐལ་བཟང་དེ་དག་དམ་ཆོས་འཆད་པ་དང་། །འབྲི་དང་ཀློག་དང་ཉན་དང་སྒྲུབ་སོགས་ཀྱིས། །དལ་འབྱོར་ཐོབ་པ་དོན་ཡོད་བྱ་བར་རིགས། །འདིར་དད་པ་དང་བློ་གྲོས་དང་བསོད་ནམས་ཀྱི་དཔལ་གྱིས་མངོན་པར་མཐོ་བའི་དགེ་སྦྱོང་ཆེན་པོ་ཨ་མ་དཔལ་བཟང་པོ་རྒྱལ་མཚན་གྱི་ཐུགས་དམ་དུ་རྒྱལ་བའི་བཀའ་འགྱུར་རོ་ཅོག་བཞེངས་ཤིང་། བསྟན་བཅོས་འགྱུར་རོ་འཚལ་རིམ་གྱིས་འབྲི་བར་བརྩམས་པ་ལས། ཐོག་མར་འབྲས་བུ་རྡོ་རྗེ་ཐེག་པའི་གཞུང་ལ། ཐོག་མར་དཔལ་ཀྱེ་རྡོ་རྗེའི་ཆོས་སྐོར་རྣམས་འབྱུང་བའི། ཀ་པ་ལ། བརྟག་གཉིས་ཀྱི་འགྲེལ་པ་བྱང་ཆུབ་སེམས་དཔའ་རྡོ་རྗེ་སྙིང་པོས་མཛད་པ་ཡོངས་སུ་རྫོགས་པ་འབྲོག་གི་འགྱུར། དཀའ་འགྲེལ་ཀུ་མུ་ཏི་སློབ་དཔོན་སྦྱང་དཀའ་ཟླ་བས་མཛད་པ་ཤཱཀྱ་ཡེ་ཤེས་ཀྱི་འགྱུར། དཀའ་འགྲེལ་མུ་ཏིག་གི་ཕྲེང་བ་སློབ་དཔོན་ཤཱནྟི་པས་མཛད་པ་དགེ་བའི་བློ་གྲོས་ཀྱི་འགྱུར། དཀའ་འགྲེལ་པདྨ་ཅན་མཚོ་སྐྱེས་ཀྱིས་མཛད་པ་ཁུ་དངོས་གྲུབ་ཀྱི་འགྱུར་རྣམས་བཞུགས། ཁ་པ་ལ། བརྟག་གཉིས་ཀྱི་འགྲེལ་པ་དྷཾ་ཀ་ད་ཤས་མཛད་པ་ཤོང་བློ་བརྟན་གྱི་འགྱུར། བརྟག་གཉིས་དཀའ་འགྲེལ་སྙན་གྲགས་བཟང་པོས་མཛད་པ་ཆོས་ཀྱི་བཟང་པོའི་འགྱུར། འདི་ན་རོ་འགྲེལ་ཆེན་ཏུ་གྲག་གོ །བརྟག་གཉིས་ཀྱི་དཀའ་འགྲེལ་པདྨའི་མྱུ་གུས་མཛད་པ་འདི་སྔར་གྱི་མཚོ་སྐྱེས་ཀྱི་དཀའ་འགྲེལ་གྱི་མགོ་ནས་ཚིགས་བཅད་ཅུང་ཟད་བཞག །མཇུག་ཏུ་པདྨའི་མྱུ་གུས་མཛད་ཟེར་བ་སྦྱར་བ་ཙམ་མ་གཏོགས། གཞན་ཁྱད་པར་ཅུང་ཟད་ཀྱང་མེད་པས་མཚོ་སྐྱེས་ཀྱི་ཊཱི་ཀ་ཡིན་ལ། པདྨའི་མྱུ་གུའི་ཊཱི་ཀ་ཡིན་ངོས་ཤེས་པ་ལོགས་ན་ཡོད་དོ། །ག་པ་ལ། བརྟག་གཉིས་ཀྱི་རྣམ་འགྲེལ་བྷ་ཝ་བྷ་དྲས་མཛད་པ་བསོད་ནམས་རྒྱལ་མཚན་གྱི་འགྱུར། བརྟག་གཉིས་ཀྱི་འགྲེལ་པ་རིན་ཆེན་སྦྱོར་ཕྲེང་དམ་ཚིག་རྡོ་རྗེས་མཛད་པ་འགོས་ལྷས་བཙས་ཀྱི་འགྱུར། དཔལ་སམྦུ་ཊའི་ཁ་སྦྱོར་ཐིག་ལེའི་འགྲེལ་པ་ཨིནྡྲ་བྷཱུ་ཏིས་མཛད་པ་གྱི་ཇོ་ཟླ་བའི་འོད་ཟེར་གྱི་འགྱུར་རྣམས་བཞུགས། ང་པ་ལ། སམྦུ་ཊའི་འགྲེལ་པ་མན་ངག་གི་སྙེ་མ་ཨ་བྷ་ཡཱས་མཛད་པ་དཔྱལ་ལོ་ཙྪ་བ་ཆོས་ཀྱི་བཟང་པོའི་འགྱུར། སམྦུ་ཊའི་འགྲེལ་པ་དཔའ་བོ་རྡོ་རྗེས་མཛད་པ། རིན་ཆེན་ཕྲེང་བ། རྡོ་རྗེ་གུར་གྱི་དཀའ་འགྲེལ་ལྷའི་རིགས་ཀྱི་བློ་གྲོས་ཀྱིས་མཛད་པ་འགོས་ཀྱི་འགྱུར་རྣམས་བཞུགས་སོ། །ཅ་པ་ལ། བརྟག་གཉིས་ཀྱི་དཀའ་འགྲེལ་རྡོ་རྗེའི་ཚིག་བསྡུ་བ་ཀ་མ་དྷེ་ནུས་མཛད་པ་ཆོས་ཀྱི་ཤེས་རབ་ཀྱི་འགྱུར། རྡོ་རྗེ་གུར་གྱི་དཀའ་འགྲེལ་ནག་པོ་པས་མཛད་པ་འབྲོག་མིའི་འགྱུར། གླེང་གཞིའི་འགྲེལ་པ། བརྡའི་འགྲེལ་པ། རྩའི་མངོན་རྟོགས་ཆེ་ཆུང་གཉིས། གླུའི་འགྲེལ་པ་ཆེ་ཆུང་གཉིས། དུར་ཁྲོད་ཀྱི་གཞུང་གཉིས་རྣམས་ལ་སྐབས་ཀྱི་འགྲེལ་ཆུང་བརྒྱད་དུ་གྲགས་པ་འབྲོག་མིའི་འགྱུར། བདག་མེད་མའི་སྒྲུབ་ཐབས་བདུད་རྩིའི་འོད། ལྷན་ཅིག་སྐྱེས་གྲུབ། ཚོགས་ཀྱི་འཁོར་ལོ། ཚོགས་འཁོར་གྱི་འདུ་བ་བསྒྲགས་པ། དེ་ཉིད་བཅུ་པ་རྣམས་ཌོམྦི་ཧེ་རུ་ཀས་མཛད་པ། ཀྱེ་རྡོར་དཔའ་གཅིག་གི་སྒྲུབ་ཐབས་དང་། ཀྱེ་རྡོར་ལྷ་དགུའི་སྒྲུབ་ཐབས་དཔལ་མཆོག་ཌོམྦི་པས་མཛད་པ། ཀྱེ་རྡོར་ཕྱག་གཉིས་པ་ལྷ་དགུའི་སྒྲུབ་ཐབས་སློབ་དཔོན་ཨ་ལ་ལ་བཛྲས་མཛད་པ། དྲན་པ་གཅིག་པའི་སྒྲུབ་ཐབས་གརྦྷ་རི་པས་མཛད་པ། བདག་མེད་མ་དཔའ་བོ་གཅིག་པའི་སྒྲུབ་ཐབས་བསོད་སྙོམས་པས་མཛད་པ། ཀྱེ་རྡོ་རྗེའི་དཀྱིལ་མཆོག་བཟང་པོ་ཡོངས་བཟུང་དང་། ཡན་ལག་དྲུག་པའི་སྒྲུབ་ཐབས་དང་། བདག་མེད་མའི་སྒྲུབ་ཐབས་དང་། རྡོ་རྗེ་གུར་མཁའ་འགྲོ་ལྔའི་སྒྲུབ་ཐབས་དང་། འབྱུང་པོ་ཐམས་ཅད་པའི་གཏོར་མའི་ཆོ་ག་རྣམས་སློབ་དཔོན་མི་ཐུབ་ཟླ་བས་མཛད་པ་འབྲོག་མིའི་འགྱུར། ཀྱེ་རྡོ་རྗེའི་བྱ་བའི་རིམ་པ་རིན་ཆེན་འབར་བ་དགེ་སློང་དཔའ་བོ་རྡོ་རྗེས་མཛད་པ་འབྲོག་མིའི་འགྱུར། ཀྱེ་རྡོ་རྗེའི་མངོན་རྟོགས་དོན་གསལ་བ། ཀྱེ་རྡོ་རྗེའི་དཀྱིལ་མཆོག་ནས་གླིང་མ་དང་། སྒྲུབ་ཐབས་མཚོ་སྐྱེས་དང་། མཎྜལ་གྱི་ཆོ་ག་དང་། བསྟོད་པ་ཉི་ཤུ་པ་དང་། ཚོགས་འཁོར་དམ་ཚིག་ལྔ་པ་དང་། སྦྱིན་སྲེག་གི་ཆོ་ག་རྣམས་སློབ་དཔོན་མཚོ་སྐྱེས་རྡོ་རྗེས་མཛད་པ། ཀྱེ་རྡོར་དཔའ་བོ་གཅིག་པའི་སྒྲུབ་ཐབས་ཡན་ལག་མེད་པའི་རྡོ་རྗེས་མཛད་པ། རིམ་པ་གསུམ་པའི་སྒྲུབ་ཐབས་ཡན་ལག་མེད་པའི་རྡོ་རྗེས་མཛད་པ། སྒྲུབ་ཐབས་མཚོ་སྐྱེས་ཀྱི་འགྲེལ་པ་དག་པ་རྡོ་རྗེའི་སྒྲོན་མེ་ཛ་ལནྡྷ་རི་པས་མཛད་པ། ཀྱེ་རྡོ་རྗེའི་སྒྲུབ་ཐབས་བདེ་བའི་རྡོ་རྗེས་མཛད་པ། ཧེ་རུ་ཀ་འབྱུང་བ་ཞེས་པ་དཀྱིལ་འཁོར་གྱི་ཆོ་ག་སློབ་དཔོན་ཉིན་འབྱུང་ཟླ་བས་མཛད་པ། སྒྲུབ་ཐབས་འཁྲུལ་སྤོང་དང་། བདག་མེད་མའི་སྒྲུབ་ཐབས་དང་། ལྷན་ཅིག་སྐྱེས་པ་མཆོག་གི་རྫོགས་རིམ་རྣམས་སློབ་དཔོན་ཤཱནྟི་པས་མཛད་པ། ལྷན་ཅིག་སྐྱེས་པ་མཆོག་གི་འགྲེལ་པ་བྲམ་ཟེ་ཐ་ག་ནས་མཛད་པ། སྒྲུབ་ཐབས་འཁྲུལ་སྤོང་གི་འགྲེལ་པ་ཡེ་ཤེས་སྒྲོན་མེ་མངོན་པར་བརྗོད་པའི་དཀྱིལ་འཁོར་གྱི་ཆོ་ག་ནག་པོ་གཞུང་འགྲེལ། ཀྱེ་རྡོ་རྗེའི་སྒྲུབ་ཐབས་འཁྲུལ་འཇོམས་འདི་སྔར་གྱི་འཁྲུལ་སྤོང་དང་འགྱུར་ཁྱད་དུ་འདུག་ཀྱང་། བསྟན་འགྱུར་སྔ་མ་ན་བྲིས་འདུག་པ་ལྟར་བཞག་གོ །ཀྱེ་རྡོ་རྗེའི་སྒྲུབ་ཐབས་དེ་ཉིད་གསལ་བ་ནག་པོ་པས་མཛད་པ་དང་། དཔའ་བོ་གཅིག་པའི་སྒྲུབ་ཐབས་དང་། ཕྱག་གཉིས་པའི་སྒྲུབ་ཐབས་དང་། བདག་མེད་མའི་སྒྲུབ་ཐབས་དང་། ཚོགས་འཁོར་གྱི་ཆོ་ག་དང་། རབ་གནས་ཀྱི་ཆོ་ག་དང་། སྦྱིན་སྲེག་གི་ཆོ་ག་དང་། མཆོད་རྟེན་གྱི་ཆོ་ག་དང་། གཤིན་པོའི་ཆོ་ག་རྣམས་སློབ་དཔོན་ནག་པོ་པས་མཛད་པ། ཀྱེ་རྡོ་རྗེའི་དཀྱིལ་འཁོར་གྱི་ཆོ་ག་དང་། ཀྱེ་རྡོར་ལྷ་དགུའི་སྒྲུབ་ཐབས་ཀྱི་རྒྱལ་པོ་དང་། བདག་མེད་མའི་སྒྲུབ་ཐབས་རྣམས་གཉིས་མེད་རྡོ་རྗེས་མཛད་པ། གསང་དབང་གི་རབ་ཏུ་དབྱེ་བ་དཔལ་བིཪྺ་པས་མཛད་པ། ཐིག་ལེ་ཆེན་པོའི་རིམ་པ་ནག་པོ་པས་མཛད་པ། ཕྱག་རྒྱ་བཞིའི་སྒྲུབ་པའི་ཐབས་དང་། དགྱེས་པ་རྡོ་རྗེའི་དབང་གཏན་ལ་དབབ་པ་དང་། ཁྲོ་བོ་བཅུའི་རིག་པའི་ཆོ་ག་རྣམས་དགྲ་ལས་རྣམ་པར་རྒྱལ་བས་མཛད་པ། རྡོ་རྗེ་གུར་གྱི་སྒྲུབ་ཐབས་ལྷའི་བརྟུལ་ཞུགས་ཀྱིས་མཛད་པ། ཀྱེ་རྡོ་རྗེའི་སྒྲུབ་ཐབས་བྱང་ཆུབ་སྙིང་པོས་མཛད་པ། ཀྱེ་རྡོ་རྗེའི་སྒྲུབ་ཐབས་རིན་ཆེན་སྒྲོན་མེ་མར་མེ་མཛད་ཀྱིས་མཛད་པ། ཀྱེ་རྡོ་རྗེའི་སྒྲུབ་ཐབས་དེ་ཁོ་ན་ཉིད་བཞིའི་རིམ་པ་ཀཾ་པ་ལས་མཛད་པ། ཀྱེ་རྡོ་རྗེའི་མངོན་པར་རྟོགས་པའི་ཐིག་ལེ་ཤཱཀྱ་སྲུང་གིས་མཛད་པ། ཀྱེ་རྡོ་རྗེ་དཔའ་བོ་གཅིག་པའི་སྒྲུབ་ཐབས་དྲིལ་བུ་པས་མཛད་པ། ཀྱེ་རྡོ་རྗེ་ཕྱག་གཉིས་པའི་སྒྲུབ་ཐབས་གསུང་བསྡུས་པ། སྦྱིན་སྲེག་གི་ཆོ་ག་བུདྡྷ་གརྦྷས་མཛད་པ། གཏོར་མའི་ཆོ་ག་མར་མེ་མཛད་ཡེ་ཤེས་ཀྱིས་མཛད་པ། གཏོར་མའི་དེ་ཉིད་བསྡུས་པ་དྷརྨཱ་ཀ་རས་མཛད་པ། གཏོར་མའི་ཆོ་ག་ཨཱ་ནནྟ་བཛྲིས་མཛད་པ། ཀྱེ་རྡོར་གྱི་གཏོར་མ་ཉི་ཤུ་ཕྱེད་པ་ནག་པོ་པས་མཛད་པ། ཀྱེ་རྡོ་རྗེའི་སྒྲུབ་ཐབས་ནཱ་རོ་ཏ་པའི་ཞལ་གྱི་ལུང་སྦྱོར། བདག་མེད་མའི་སྒྲུབ་ཐབས་ནཱ་རོ་པའི་ཞལ་གྱི་ལུང་སྦྱོར། རོ་སྲེག་གི་ཆོ་ག་ནཱ་རོ་པས་མཛད་པ། ཀྱེ་རྡོ་རྗེའི་སྒྲུབ་ཐབས་དེ་ཁོ་ན་ཉིད་སྣང་བ་རྡོ་རྗེ་སྙིང་པོས་མཛད་ཟེར་བ། ཀྱེ་རྡོ་རྗེའི་དཀྱིལ་འཁོར་གྱི་ཆོ་ག་དཔྱལ་སེ་བསོད་ནམས་རྒྱལ་མཚན་གྱིས་བསྒྱུར་བ་རྣམས་བཞུགས། ཆ་པ་ལ། དུས་ཀྱི་འཁོར་ལོའི་བསྡུས་པའི་རྒྱུད་ཤོང་གི་འགྱུར། འཇིག་རྟེན་ཁམས་ལེའུའི་འགྲེལ་པ། ནང་ལེའུའི་འགྲེལ་པ། དབང་གི་ལེའུའི་འགྲེལ་པ། ཤོང་གི་འགྱུར་རྣམས་བཞུགས། ཇ་པ་ལ། སྒྲུབ་ལེའི་འགྲེལ་པ། ཡེ་ཤེས་ལེའུའི་འགྲེལ་པ་ཤོང་འགྱུར་རྣམས་དང་། དུས་འཁོར་གྱི་དཀའ་འགྲེལ་པདྨ་ཅན་སོ་མ་ནཱ་ཐའི་འགྱུར། དབང་མདོར་བསྟན་གྱི་འགྲེལ་པ་དུས་ཞབས་པས་མཛད་པ་ཤེས་རབ་གྲགས་ཀྱི་འགྱུར། སྦྱོར་བ་ཡན་ལག་དྲུག་གི་འགྲེལ་པ། སྦས་པ་མིག་འབྱེད་ཅེས་པ། ཨ་ཝ་དྷཱུ་ཏཱི་པས་མཛད་པ་ཟླ་བ་གྲགས་པའི་འགྱུར། དུས་འཁོར་གྱི་བསྐྱེད་རིམ་ཡན་ལག་བཞི་པ་དུས་ཞབས་པས་མཛད་པ་ཟླ་བའི་འོད་ཟེར་གྱི་འགྱུར། དུས་འཁོར་གྱི་དཀྱིལ་ཆོག་དུས་ཞབས་པས་མཛད་པ་ཡོན་ཏན་འབར་གྱི་འགྱུར་རྣམས་བཞུགས། ཉ་པ་ལ། དུས་འཁོར་གྱི་དཀྱིལ་ཆོག་ས་དྷུ་པུ་ཏྲས་མཛད་པ་ཆོས་རབ་ཀྱི་འགྱུར། དུས་འཁོར་གྱི་བསྟོད་པ་རྒྱུན་བཤགས་ས་དྷུ་ཀཱིརྟིས་མཛད་པ་ཚུལ་ཁྲིམས་སེང་གེའི་འགྱུར། སྦྱོར་བ་ཡན་ལག་དྲུག་གི་འགྲེལ་པ་ཉི་མ་དཔལ་ཡེ་ཤེས་ཀྱིས་མཛད་པ་བི་བྷཱུ་ཏ་ཙནྡྲའི་འགྱུར། དུས་འཁོར་ནང་གི་སྙེ་མ་བི་བྷཱུ་ཏ་ཙནྡྲས་མཛད་པ། སྦྱོར་དྲུག་ཨ་ནུ་པ་མ་རཀྵི་ཏས་མཛད་པ་མི་མཉམ་བཟང་པོའི་འགྱུར། དཔལ་ལྡན་རྒྱུ་སྐར་གྱི་སྒྲུབ་ཐབས་དུས་ཞབས་པས་མཛད་པ་ཤེས་རབ་གྲགས་ཀྱི་འགྱུར། དུས་འཁོར་ལྷན་སྐྱེས་ཀྱི་སྒྲུབ་ཐབས་རོལ་པའི་རྡོ་རྗེས་མཛད་པ་ཆོས་རབ་ཀྱི་འགྱུར། དུས་འཁོར་སྙིང་པོ་རྒྱན་གྱི་སྒྲུབ་ཐབས་བསོད་སྙོམས་པས་མཛད་པ་ཟླ་བའི་འོད་ཟེར་གྱི་འགྱུར། མཚན་བརྗོད་དུས་འཁོར་ལུགས་ཀྱི་འགྲེལ་པ་མི་ཡི་དབང་པོ་གྲགས་པས་མཛད་པ་རྡོ་རྗེ་རྒྱལ་པོའི་འགྱུར། མཚན་བརྗོད་ཕན་ཡོན་གྱི་འགྲེལ་པ་དུས་ཞབས་པས་མཛད་པ་རྡོ་རྗེ་རྒྱལ་པོའི་འགྱུར། མཚན་བརྗོད་ཀྱི་མདོར་བཤད་བདུད་རྩིའི་ཐིགས་པ་ཉི་མ་དཔལ་ཡེ་ཤེས་ཀྱིས་མཛད་པ་ཆོས་རྗེ་དཔལ་གྱི་འགྱུར། མཚན་བརྗོད་ཀྱི་འགྲེལ་པ་ཟླ་བཟང་གྲགས་པས་མཛད་པ་འཕགས་པ་ཤེས་རབ་ཀྱི་འགྱུར། མཚན་བརྗོད་ཀྱི་འགྲེལ་པ་སྒྲོན་མ་གསལ་བ་ཨ་ནུ་པ་མ་རཀྵི་ཏས་མཛད་པ་རྡོ་རྗེ་རྒྱལ་མཚན་གྱི་འགྱུར། འཇམ་དབྱངས་རིགས་ལྔའི་སྒྲུབ་ཐབས་ཤྲཱི་དྷ་རས་མཛད་པ། མཚན་བརྗོད་ཀྱི་སྒྲུབ་ཐབས་བྱང་ཆུབ་མཆོག་གིས་མཛད་པ་སྨྲྀ་ཏིའི་འགྱུར། འཇམ་དཔལ་རིན་པོ་ཆེའི་སྒྲུབ་ཐབས། དགེ་བསྙེན་མ་གྲགས་སྦྱིན་གྱིས་མཛད་པ་སྨྲྀ་ཏིའི་འགྱུར། འཇམ་དཔལ་གྱི་རྫོགས་རིམ་ཤཱནྟི་གརྦྷས་མཛད་པ། འཇམ་དཔལ་གྱི་སྒྲུབ་ཐབས་སྙན་གྲགས་དགེ་མས་མཛད་པ། འཇམ་དཔལ་གྱི་སྒྲུབ་ཐབས་ཤཱནྟི་གརྦྷས་མཛད་པ། མཚན་བརྗོད་ཉེར་བར་བསྡུས་པ་གཉིས་མེད་རྡོ་རྗེས་མཛད་པ་བསོད་ནམས་རྒྱལ་མཚན་གྱི་འགྱུར་རྣམས་བཞུགས། ཏ་པ་ལ། སྒྱུ་འཕྲུལ་དྲ་བའི་དཀའ་འགྲེལ་སློབ་དཔོན་ཀུན་དགའ་སྙིང་པོས་མཛད་པ་རིན་ཆེན་བཟང་པོའི་འགྱུར། སངས་རྒྱས་མཉམ་སྦྱོར་གྱི་དཀའ་འགྲེལ་རབ་ཞི་བཤེས་གཉེན་གྱིས་མཛད་པ་རིན་ཆེན་བཟང་པོའི་འགྱུར། མཉམ་སྦྱོར་གྱི་འགྲེལ་པ་ཀུན་དགའ་སྙིང་པོས་མཛད་པ་སྨྲྀ་ཏིའི་འགྱུར། མཉམ་སྦྱོར་གྱི་འགྲེལ་པ་དགའ་བའི་རྡོ་རྗེས་མཛད་པ་རྣམས་བཞུགས་སོ། །ཐ་པ་ལ། སངས་རྒྱས་མཉམ་སྦྱོར་གྱི་འགྲེལ་པ་བརྒྱ་བྱིན་སྡོང་པོས་མཛད་པ་ལྷ་རིན་པོ་ཆེའི་འགྱུར། མཉམ་སྦྱོར་གྱི་དཀའ་འགྲེལ་ཨིནྡྲ་བྷཱུ་ཏིས་མཛད་པ་རིན་ཆེན་བཟང་པོའི་འགྱུར། རྡོ་རྗེ་སེམས་དཔའི་གསང་དོན་བཀོད་པ། རྣམ་པར་སྣང་མཛད་ཀྱི། ཧེ་རུ་ཀ་ཡི། པདྨ་གར་དབང་གི་རྡོ་རྗེ་ཉི་མའི་རྟ་མཆོག་རོལ་པའི་གསང་དོན་བཀོད་པ་རྣམས་ཀུ་ཀུ་རཱ་ཛས་མཛད་པ། མཉམ་སྦྱོར་རྡོ་རྗེ་སེམས་དཔའི་དཀྱིལ་ཆོག་རིན་ཆེན་རྡོ་རྗེས་མཛད་པ། གཉན་བན་བསོད་ནམས་ཀྱི་འགྱུར། རྡོ་རྗེ་སེམས་དཔའི་སྒྲུབ་ཐབས་དཀྱིལ་འཁོར་ཐམས་ཅད་ཀྱི་རྗེས་སུ་འཇུག་པ་ཀུ་ཀུ་རཱ་ཛས་མཛད་པ། ཚོགས་ཀྱི་འཁོར་ལོའི་ཆོ་ག་ཨིནྡྲ་བྷཱུ་ཏིས་མཛད་པ། རྡོ་རྗེ་སེམས་དཔའ་རྗེས་སུ་དྲན་པའི་ཆོ་ག་རཱ་ཛ་ཧ་ཏས་མཛད་པ། ཧེ་རུ་ཀའི་སྒྲུབ་ཐབས་ཧཱུྃ་མཛད་ཀྱིས་མཛད་པ། ཡན་ལག་བཞིའི་དོན་སྣང་བ་ཧཱུྃ་མཛད་གྲགས་པས་མཛད་པ། ཧེ་རུ་ཀའི་སྒྲུབ་ཐབས་ཧཱུྃ་མཛད་རྡོ་རྗེས་མཛད་པ། ཧེ་རུ་ཀའི་སྒྲུབ་ཐབས་རཱ་ཛ་ཧ་ཏས་མཛད་པ། རྡོ་རྗེ་སེམས་དཔའི་སྒྲུབ་ཐབས་ཨིནྡྲ་བྷཱུ་ཏིས་མཛད་པ། མཉམ་སྦྱོར་གྱི་དཀྱིལ་འཁོར་བསྒྲུབ་པའི་རིམ་པ་ཧཱུྃ་མཛད་རྡོ་རྗེས་མཛད་པ་རྣམས་བཞུགས། ད་པ་ལ། ཕྱག་རྒྱ་ཆེན་པོའི་ཐིག་ལེའི་འགྲེལ་པ་ཟབ་པའི་རྡོ་རྗེས་མཛད་པ་གཡུང་དྲུང་སྙིང་པོའི་འགྱུར། རང་བཞིན་གྱི་དགའ་བའི་སྒྲོན་མ་རྡོ་རྗེ་གསང་བས་མཛད་པ། དགའ་བའི་སྤྱན་ཤེས་རབ་གསང་བས་མཛད་པ་རིན་ཆེན་རྒྱལ་མཚན་གྱི་འགྱུར། དབང་རིན་ཆེན་སྣང་བ་ཤེས་རབ་གསང་བས་མཛད་པ། རིན་ཆེན་ཕྲེང་བའི་མན་ངག་ཤེས་རབ་གསང་བས་མཛད་པ། རིན་ཆེན་ཆ༷ར་ཡང་གི་སྒྲུབ་ཐབས་ཤེས་རབ་གསང་བས་མཛད་པ། རིན་ཆེན་ཐིགས་པའི་སྒྲུབ་ཐབས་ཤེས་རབ་གསང་བས་མཛད་པ། དགའ་བའི་མེ་ཏོག་གི་ཕྲེང་བ་ཨིནྡ